தன் கணவரை திருப்பிக் கொடுத்த பெண்
நிச்சயம், இந்தத் தலைப்பு, அந்த இடத்தைப் பற்றிய ஒரு குறிப்பு தான்.
ஆனால் இன்னும் குறிப்பாக,
இது புலம்பெயர்ந்த பெண்களைப் பற்றி குறிப்பிட்டுச் சொல்கிறது,
அவர்கள் நாட்டின் துணிகளின் மூலமாகச் சொல்லப்படும் குறிப்பு.
இங்கே இருக்கும் என் அம்மாவைப் போன்ற... பெண்கள்.
இந்தத் துணிக்கு ஆதாரமான பொருட்களைப் பற்றி
இன்னும் கொஞ்சம் சொல்கிறீர்களா?
ஆம். உலகம் முழுவதிலும் இருந்து அவற்றை இறக்குமதி செய்தோம்.
இது எல்லாம் சுற்றிலும்...
சரீனா மிஸ்ரா சமீபத்திய வேலைப்பாடுகள் 2021
நீங்கள் சரீனாவுடனும், அவளது நண்பர்களுடனும் பேசியதைக் காட்டிலும்,
அந்த பாதுகாவலனுடன்தான் அதிக நேரம் பேசினீர்கள்.
அவர் பெயர் மோரீஸ், செனெகல்லில் இருந்து வந்திருக்கிறார். நல்ல மனிதர்.
உங்கள் நடத்தையால் வெட்கப்படுகிறேன்.
-எவ்வளவு நேரம் வைக்க வேண்டும்? ஐம்பது நொடிகள்? -45 வை.
ஏன் பிரச்சினை செய்கிறாய்?
நானல்ல, நீங்கள் தான் செய்கிறீர்கள்.
கடைசியில், ஒரு வழியாக நான் இந்த வீட்டை விட்டு வெளியே போய், ஏதாவது புதிய நபர்களை சந்தித்து,
பேச விரும்பினேன், ஆனால் முடியவில்லை.
முடியவில்லை! மாறாக, நீங்கள் விரும்பிய நேரத்தில், நாம் வீட்டிற்கு வந்துவிட்டோம்,
அதே பழைய பஞ்சாங்கம் தான்.
நீ என்னுடம் வந்திருக்க வேண்டாமே. டாக்ஸியிலேயே வீட்டிற்கு வந்திருக்கலாம்.
இதோ. எடுத்துக்கொள்ளுங்கள்.
இது சூடாக இல்லையென்றால் சொல்லுங்கள்.
நன்றாக இருக்கிறது. கடவுளே. ஏன் இப்படி நடந்துகொள்கிறாய்?
இது அபத்தம்.
எனக்கு ஒரு முள் கரண்டி வேண்டும், அன்பே.
பிறந்தநாள் வாழ்த்துக்கள்
நீண்ட ஆயுளுடன், மகிழ்ச்சியாக வாழ வாழ்த்துக்கள், அனு.
உன்னையும், விகாஸையும்,
கடவுள் நீண்ட ஆயுளைக் கொடுத்து ஆசீர்வதிப்பார்...
அட, அனு, அழுகிறாயா?
இல்லை.
வயதாகிறதே என்று கவலைப்படாதே. நம் எல்லோருக்கும் தான் வயதாகிறது.
-ஆமாம், ஆமாம். -நளினியைப் பார்.
எப்பொழுதும் அழகாக இருப்பாள், இப்போது பார்த்தால் சோர்வாக இருக்கிறாள்.
எனக்கு ரத்த சோகை இருப்பதாக டாக்டர் சொல்கிறார்.
இல்லை, இது விக் பற்றி. அவரோடு எனக்கு வெறுத்துவிட்டது.
-விடு. -அடடா.
-மனுவிடம் இந்த செயலிகள் இருக்கு. -என்னவென்று தெரியவில்லை...
இப்படி சத்தமிடுகிறார்.
இல்லை, இல்லை, இல்லை. இந்த முறை உண்மையாகத் தான் சொல்கிறேன்.
கலைஞர்களுக்கான நிகழ்ச்சியில் போன வாரம், என் மகள் சரீனா, சுதந்திரமாக இருப்பதைப் பார்த்தேன்.
அதன் பின்னர், விக், ஒரு காரணமும் இல்லாமல் எங்களை வீட்டுக்கு அழைத்து விட்டார்.
அவருக்கு இரவு உணவு பறிமாறுகிறேன், இது...
இது வழக்கமான தினசரி வேலை தான், மாட்டிக்கொண்ட மாதிரி இருக்கிறது.
ஆமாம், ஆனால், இரண்டு பேர் ஒன்றாக மாட்டிக்கொள்வதற்கான
ஒப்பந்தம் இல்லையென்றால், திருமணம் என்பதற்கு என்ன அர்த்தம்?
ஆனால், எனக்கு அது தெரியுமா?
எப்படி இருக்கும் என்று கூடத் தெரியாமல் நான் திருமணம் செய்து கொண்டேன்.
நான் அப்பொழுது மிகவும் சின்னப் பெண், அதிக முட்டாளாகவும் இருந்தேன்.
நாம் எல்லோரும் அப்படித்தானே இருந்தோம்.
சகித்துக்கொள்வதைத் தவிர, என்ன செய்ய முடியும்?
சரி, ஆர்டர் செய்யலாமா?
ஆனால், புஷ்பா, என்னால் முடியாது, நான் சகித்து வாழ விரும்பவில்லை.
நான் சந்தோஷமாக இருக்க விரும்புகிறேன், விக்... என்னை விட மறுக்கிறார்.
அட, எதிலிருந்து?
நீ என்ன முக்கியமான விஷயத்தை இழந்து விட்டாய்?
எனக்கு 60 வயதாகிறது, இப்போது வரை, அவருடைய தேவைகளைக் கவனிப்பது தான் என் வேலை.
அவர் என்னுடைய தேவைகள் எதையும் கவனிப்பதில்லை.
எனக்குத் தெரியும், இது இப்படி இருக்க வேண்டியதில்லை.
நீ அவரைத் திருப்பிக் கொடுத்து விட முடியும்.
-என்ன? -உதயா,
ஏன் முட்டாள்தனமாக பேசுகிறாய்?
அமெரிக்காவில், நமக்கு கணவரைப் பிடிக்காவிட்டால்,
சுலபமாக அவரை மாற்றி விட்டு, புது கணவரை திருமணம் செய்துக்கொள்ளலாம்.
இல்லை. அது ஒத்து வராது.
அனு, நீ சந்தோஷமாக இல்லாவிட்டால், நீயே உன்னை மகிழ்ச்சியாக வைத்துக்கொள்.
சந்தோஷம், சந்தோஷம், சந்தோஷமா?
இப்பொழுதெல்லாம், மக்கள் இதற்காக அதிகம் அலட்டிக்கொள்கிறார்கள்.
வாழ்க்கையில் சந்தோஷம் மட்டும் முக்கியமில்லை.
கடினமான விஷயங்களையும் பொறுத்துப் போவது தான் வாழ்க்கை.
நான் பசியால் மயங்கி விழுந்து விடுவதற்கு முன்
நாம் கொஞ்சம் உணவு ஆர்டர் செய்யலாமா?
என் வயிறு குரா, குரா என்று கத்துகிறது.
இங்கே வர முடியுமா? நாங்கள் தயார்.
எல்லோருக்கும் நானே ஆர்டர் செய்துவிடட்டுமா? சீக்கிரம் வந்துவிடும்.
கணவருக்கான உத்தரவாதம்
இன்று திருப்பிக் கொடுப்பதற்கு என்ன காரணம்?
காரணமா?
சொல்லுங்கள், மேடம். உங்கள் கணவரைத் திருப்பிக் கொடுப்பதற்கு என்ன காரணம்?
எங்கிருந்து ஆரம்பிப்பது?
சரி, முக்கியமான காரணம், என் வாழ்க்கையின் அடுத்த 20 வருடங்களை
நினைத்துப் பார்க்கிறேன், கடவுள் ஆணையாக, நான் வேறு ஒன்றை எதிர்பார்க்கிறேன்.
என்னிடம் இருந்து. சும்மா சொல். என்னிடமிருந்து நீ வித்தியாசமாக எதிர்பார்க்கிறாய்.
எங்களிடமுள்ள காரணங்கள், “சரியாகப் பொருந்தவில்லை” “உற்பத்திக் கோளாறு”, “தாமதமாக வந்து சேர்ந்தது.”
“வரும்போதே சேதமடைந்திருந்தது,” “பொருத்தமாக இல்லை.”
“பொருத்தமாக இல்லை” என்று சொல்லலாம்.
இனிமேலும்.
சரி, என்னிடம் இதுவும் இருக்கிறது.
உங்களுக்கு தேவையா என தெரியவில்லை... என்னவென்று சொல்வீர்கள், கணவருக்கான உத்திரவாதம் தானே?
ஓ, ஆமாம். நன்றி.
ஆஹா. முப்பத்தேழு வருடத் திருமண பந்தம்.
அது முடிந்துவிட்டது என்று தெரியும், ஆனாலும் அது ஒரு சாதனை தான்,
அதற்காக வாழ்த்துக்கள்.
நன்றி.
சரி, என்னை இங்கே என்ன செய்வீர்கள்?
சரி, திரு. விகாஸ், உங்களை, நாங்கள் திரும்ப எடுத்துக்கொள்வோம்,
வயது, குணம், வெற்றி பெற உதவும் குணங்கள், இவற்றின் அடிப்படையில் விலை மதிப்பிடுவோம்...
சரி.
என் திறன்களைப் பற்றி, என் மனைவி சொல்வதைக் கேட்காதீர்கள், எனக்கு நிறைய திறமைகள் உள்ளன,
எனக்கு புவியியல் பற்றி நிறைய தெரியும், எனக்கு...
அப்படியானால், மறு விற்பனைக்காக மீண்டும் உங்களை தயார் நிலையில் கொண்டு வருவதற்கு முன்
நாங்கள் உங்களுடைய தோற்றத்தை மெருகூட்டி, தேவையான சீரமைப்பைச் செய்வோம்.
மீண்டும் தயார் நிலையிலா?
இந்த இடத்தில், கணவர்கள் பகுதியில்.
கணவர்கள்
சரி, அனு. வந்து, இது தான் எனக்கேற்ற இடம்.
சரி. நன்றி, விக்.
சரி, வந்து...
திருப்பிக் கொடுக்கப்பட்டவர்
சரி.
என் பெயர் இப்ராஹிம். வரவேற்கிறேன்.
ஹே, என் பெயர் சால்.
என் பெயர் விகாஸ்.
நீங்கள் மாற்றிக்கொள்வதற்கு, கடைசியாக ஒரு எண்ணை எடுத்துக்கொள்ளலாம்,
பின்னர் அதிகாரபூர்வமாக இணைந்ததாக முடிவு செய்யப்படுவீர்கள்.
மாற்றிக்கொள்வதா? வேண்டாம், வேண்டாம். எனக்கு இன்னொரு கணவர் வேண்டாம்.
இதே மதிப்புள்ள அல்லது கொஞ்சம் குறைந்த மதிப்பில் உள்ள கணவரையோ, மனைவியையோ தான்
இங்கே மாற்றிக்கொள்ள முடியும்.
ஆனால், நான் தேடிப் பார்த்ததில், ஒப்பந்த விதிமுறைகள் சொல்கின்றன...
துரதிஷ்டவசமாக,
1986க்கு முன் வாங்கப்பட்ட வெளிநாட்டு பொருட்களுக்கு இது பொருந்தாது.
டிஷ்யூ வேண்டுமா?
நன்றி.
டிவி பார்க்க விரும்புகிறீர்களா?
கண்டிப்பாக. உங்களுக்குப் பிடித்ததையே செய்யலாம்.
சரி. செய்திப் பார்க்கலாமா?
செய்தி பார்ப்பது, சரியான முடிவு தான்.
அடுத்த வார ஆரம்பத்திற்குள்,
தங்களுக்கான காலக் கெடுவிற்கு முன்னதாகவே
இரு தரப்பினரும், பேரம் பேசும் மேஜைக்கு வரவில்லை என்றால்
ஒரு தீர்மானத்திற்கு வருவதற்கான வாய்ப்புகள் சரியாக இருக்காது.
வேலை நிறுத்தம் செய்யும் ஹோட்டலின் செய்தித் தொடர்பாளர் இன்று வருவார்.
ஒரு புது ஒப்பந்தம் ஏற்படுத்திக்கொள்ள, இந்தத் தரவரிசை நம்பிக்கை அளிப்பதாக இருக்கிறது...
நான் விக்கைச் சந்திப்பதற்கு முன், ஒரு ஓவியராக ஆசைப்பட்டேன்.
அதனால் தான் உங்களைத் தேர்ந்தெடுத்தேன்.
ரொம்ப சந்தோஷம். நீங்கள் அலட்டக் கொள்ளாத பெண் என்பது தெரியும் தானே?
நீங்கள் ஓவியராக இருக்க வேண்டும் என்பது தான் உங்களுடைய ஆசையா?
இல்லை. இல்லவே இல்லை.
சொல்கிறேன்.
பகல் நேர முகாமில் ஆலோசகராகவும், ஐஸ் கிரீம் ஸ்கூப்பராகவும் இருந்திருக்கிறேன்.
ஸியர்ஸில் உள்ள சாமான்கள் அறையில் வேலை பார்த்தேன்.
எனக்கு ஸியர்ஸ் ரொம்பப் பிடிக்கும்.
கல்லூரியில், பல்லாயிரம் விஷயங்கள் செய்தேன்.
வளாகச் சுற்றுலா வழிகாட்டியாக இருந்தேன். கோஸ்டா ரீக்காவில் ஜிப் லைனில் வேலை செய்தேன்.
பெரிய கதை.
அலுவலக நாற்காலிகளைச் சரிசெய்வதில் கோடைக் காலத்தைக் கழித்தேன். இன்னும் பெரிய கதை.
மாடலிங் செய்தேன்.
நீங்கள் மாடலா?
சுருக்கமாகச் சொன்னால், ஆமாம்.
ஃபேஷன் மாடல் மாதிரியா?
முயற்சி செய்யுங்கள், அனு. உங்களால் முடியும்.
இல்லை, என்னால் முடியவில்லை. இது சுத்த மோசமாக இருக்கிறது.
அது முழுவதும் மோசமாக இருக்காது.
இதோ, நான் வந்து பார்க்கிறேன்.
அருமை. அருமை. உண்மையிலேயே அருமையாக இருக்கு.
ஆமாம். நீங்கள் “உண்மையிலேயே அருமை” என்று சொல்வது,
பொய் என்று எனக்குத் தெரியும்.
உண்மை தான். இது ஒரு அற்புதமான முதல் முயற்சி. உற்சாகம் தருகிறது.
ஆமாம், நீங்கள் பார்க்கும் கோணம் எல்லாம் விளையாடு தான், இல்லையா?
உங்களுடைய பரிமாணங்கள் மிகச் சரியானவை.
-பரவாயில்லை, நிதானமாக இருங்கள். -நிதானமாகத் தான் இருக்கிறேன்.
உண்மையாகவா? நீங்கள் எப்பொழுதும் பிஸியாகவே இருந்தீர்கள்.
இது வேடிக்கை தான், என் அம்மா கூட இப்படித்தான் இருப்பார்கள்.
என்னைப் பார்த்தால் உங்கள் அம்மா ஞாபகம் வருகிறதா?
கொஞ்சம், ஆனால், சஞ்சலப்படுத்தும் விதத்தில் இல்லை.
“எனக்கு, உடற்பயிற்சி என்பது உடல் சம்பந்தப்பட்டது என்பதை விட, அது ஒரு சிகிச்சை.”
மிஷல் ஒபாமா சொன்னது.
வந்து, நல்ல வடிவம் பெறத் தான் நான் எப்போதும் விரும்புவேன்.
“நாம் உடற்பயிற்சி செய்யாவிட்டால், ஒரு கட்டத்தில், மனதளவில் உடைந்து விடுவோம்.”
பராக் ஒபாமா தான் சொன்னார். நாம் போகலாம்!
வாருங்கள், உங்களால் செய்ய முடியும்!
ஐந்து, ஆறு, ஏழு, எட்டு!
குத்துங்கள், முழங்காலால் குத்துங்கள்.
முடிவெடு, உறுதிகொள், வெற்றி பெறு.
ஞாபகமிருக்கட்டும், யார் காத்திருக்கிறார்களோ, அவர்களுக்குத் தான் நல்ல விஷயங்கள் வந்து சேரும்.
-உங்களால் முடியும்! நகருங்கள்! -தெரியும்.
குத்துங்கள், குத்துங்கள்!
...அருமையாக இருந்தது,
விக் சமையலறையில் இருந்து நகர்ந்த ஒரே இடம் லே-ஸி-பாய் தான்.
ராவுல், நான் சொல்வது கேட்கிறதா?
அனு, உங்களுடைய சப்பாத்தியில் வெண்ணெய் அதிகம் இருக்கிறது என்று தோன்றவில்லையா?
நீ என்னிடம் கேட்டிருக்க வேண்டும்.
யாரெல்லாம் உருப்படாதவர்கள் என்று உன்னிடம் சொல்லியிருப்பேன்.
இங்கிருக்கும் அந்த பாவப்பட்ட ஆளை பார்க்கிறாயா, அனு?
பேஸ் பால் தொப்பி போட்டுக்கொண்டிருக்கும் அவனை?
ஆமாம். நன்றாக இல்லை. விலையை நான்கு மடங்கு குறைத்திருக்கிறான்.
இல்லை.
இதுவரை யாரும் உங்களை வாங்கவில்லையா?
இது வரைக்கும் யாரும் வாங்கவில்லை, சும்மா பார்த்துச் சென்றனர்.
ஆனால் அதைப் பார்க்க எனக்கு நேரம் கிடைத்திருக்கிறது, நான்...
இங்கும் அங்கும் நான் சில மாற்றங்களை செய்ய வேண்டும்.
ஓ, அப்படியா?
ஆமாம். நான் சாலுடனும், இப்ராஹிமுடனும் நிறைய பேசுகிறேன்.
தொழில் முறையில், இப்ராஹிம் ஒரு குடும்ப மனநல மருத்துவர்.
நான் எங்கு தவறு செய்தேன் என்று கண்டுபிடிக்க முயற்சிக்கிறேன்...
என்னை திருப்பித் தரும் போது நீ சொன்னது சரியாக இருக்கலாம்.
நாம் ஒருவருக்கு ஒருவர் பொருத்தமில்லை போலும்.
நான் சில மாற்றங்களை செய்ய வேண்டியிருந்தது,
ஆனால், செய்யவில்லை.
நான் என்னைப் பற்றியே நிறைய கற்றுக்கொள்கிறேன்.
சந்தோஷத்தை தவறான இடத்தில் தேடி இருக்கிறேன் என்பது புரிகிறது.
-அப்படியா? -ஆமாம். நான் உள்முகமாக பார்க்க வேண்டும்.
நான் எப்படிப்பட்டவள் என்று தெரிந்துகொள்ள வேண்டும்.
தனியாக இருப்பது தான், எனக்கு மகிழ்ச்சி கொடுக்கிறது.
சரி, சரி. ஒருவேளை இது நல்லதுக்காக இருக்கலாம்.
அதற்கு வாழ்த்துக்கள்.
நன்றி, விக்.
நான் கிளம்புகிறேன். நான்...
-அடுத்த வாரம் வந்து உங்களைப் பார்க்கிறேன். -சரி.
-நல்லது.
-பை. -சரி, பை.
தனிமையான பயணம் இத்தாலியில்
வெர்னாஸா.
பொக்கா டெல்லா வெரித்தா.
சாவ் பெல்லா.
ஸ்பகெட்டி கார்போனாரா.
என்னுடைய இனிமையான, நீல நிற வீட்டிற்கு வரவேற்கிறேன்.
இந்த முன் தோட்டத்தைப் பற்றி தான் சொல்கிறேன்
இதை பல லட்சம் தடவை நீங்கள் பார்த்திருக்கலாம்.
அதாவது, சும்மா பார்த்தீர்கள்.
ஹாய், அனு!
இதோ, இதை கொஞ்சம் பிடிக்கிறீர்களா?
எங்கே போய்விட்டாய், அனு?
-ஹாய். -நீ நலமா?
நீ கீழே விழுந்தது போல தெரிந்தது.
ஹே, நான் இப்போது... ஆஹா! கடையில் பேரம் பேசி வாங்கினேன்.
உண்மையில், அவர் மீது கொஞ்சம் ஈர்ப்பு இருந்தது.
விலை மிகவும் மலிவாக இருந்ததால், என்னால் வாங்காமல் இருக்க முடியவில்லை.
இது சங்கடமாக இருக்குமா?
இல்லை, இல்லை. எந்த சங்கடமும் இருக்காது.
சரி, சரி.
ஆம், நான் அப்படி நினைக்கவில்லை, ஏனென்றால், நீ தானே அவரை திருப்பிக் கொடுத்தாய்.
ஆமாம், ஆமாம். வந்து...
-ஆமாம். -சரி.
நீ அவரை திருப்பிக் கொடுத்தாய்.
நான் அவரை வாங்கிவிட்டேன்.
ஆக, இந்த முன்புற தோற்றம் சிறப்பாக இல்லை.
நாம் பின்புறம் பார்க்க வேண்டும்
ஏனென்றால் அங்கே நல்ல விஷயங்கள் நடக்கின்றன.
உள்ளே வாருங்கள்.
-சரி, சரி. -நல்லது.
ஹாய், அனு.
நீ இங்கே என்ன செய்கிறாய்?
ஹாய், பார்பரா.
நான் வீட்டை சுத்தம் செய்து கொண்டிருந்தேன்
அங்கிருந்த விக்கின் பழைய உடைகளை கொடுத்து விட்டுப் போக வந்தேன்.
அது மிகவும் இனிமையான விஷயம்.
இது சற்று கனமாக இருக்கிறது.
நான் உள்ளே வந்து வைக்கலாமா.
சரி. வேண்டாம். அவருக்கு இது தேவைப்படாது.
-வேண்டாமா? -வேண்டாம். தேவையில்லை.
விகாஸிற்காக புது உடைகள் வாங்கிவிட்டேன்.
விகாஸ்?
-பார்பி? -என்ன?
-எல்லாம் நன்றாக இருக்கிறதா? -வூ! அழகாக இருக்கிறீர்கள்.
ஹலோ, அனு.
அவர் அழகு இல்லையா?
ஆமாம், என்ன தெரியுமா?
அறிவிக்கப்படாத விருந்தினர்களுக்கு நாங்கள் இன்னும் தயாராகவில்லை.
என்ன சொல்கிறாய்?
இந்த புது வாழ்க்கைக்குத் தயாராக
எங்களுக்கு இன்னும் சற்று காலம் தேவைப்படுகிறது.
நீ ஒப்புக்கொள்வாய் என்று தெரியும். பை-பை.
அம்மா, எப்படி இருக்கிறீர்கள்? என்ன செய்கிறீர்கள்?
நிறைய விஷயங்கள் செய்கிறேன், சாரு செல்லமே.
சொல்கிறேன். சொல்கிறேன்.
நான் தோட்ட வேலை செய்கிறேன்...
சரி, அடுத்த வார்த்தைகள்,
“எனக்கு இருவர் தங்கும் அறை வேண்டும்.”
சரி.
ஜெ வொட்ரைஸ் உனே சாம்பரே போர் டியெஸ்.
புரிந்ததா?
ஜெ வொட்ரைஸ் உனே சாம்பரே போர் டியெஸ்.
அருமை. நாம் அருமையாக முயற்சித்தோம்.
...புத்தகம் படிக்கிறேன்...
பறவைகளை ரசிக்கிறேன்...
உங்களை நினைத்து பெருமைப்படுகிறேன்.
எப்பொழுதாவது நாம் இரண்டு ஜோடிகளாக டேட்டிங் போகலாம்.
நான் முயற்சிக்கிறேன். மெல்ல மெல்லமாக.
நீங்கள் தயாரானதும் போகலாம்.
அங்கே இருக்கும் ஒரு சுஷி உணவகம் உங்களுக்கு பிடிக்கலாம்.
-அடக் கடவுளே. அம்மா, நீங்கள் நலம் தானே? -நான்... திரும்ப அழைக்கிறேன்.
ஹே. ஐய்யையோ. ஓ. பார்பரா, நீ நலமா?
மன்னிக்கவும். உன்னை நான் கவனிக்கவில்லை.
எப்படி என்னை கவனிக்காமல் இருந்தாய், அனு? ரியர் வியூ கண்ணாடி இல்லையா?
நான் கவனம் சிதறிவிட்டேன்.
நான் இப்போது தான் ஓட்டிப் பழகுகிறேன்,
ஏனென்றால் நாங்கள் ஒன்றாக இருந்த போது விக் தான் வண்டி ஓட்டுவார்.
சரி. சரி. சரி.
பார், உன்னை வீட்டிற்குள்ளே அழைத்துப் போகிறேன்.
உனக்கது பிடிக்கும், இல்லையா? பரவாயில்லை, வேண்டாம். எனக்கு ஒன்றுமில்லை.
வேண்டாம்! எனக்கு ஒன்றுமில்லை. நன்றி.
அடச்சே! கடவுளே, சே.
விகாஸ்! கொஞ்சம் உதவி செய்யுங்கள், அன்பே.
-அனு தான் இப்படி செய்தாள். -சரி, வா.
சரி.
-கை போடவா? நன்றி. சரி. -சரி. சரி, வா.
பிடித்துக் கொண்டாயா?
-சரி, என் மீது சாய்ந்துகொள். -என்ன வேடிக்கை இது?
நாசமாய் போ.
எங்கள் அற்புதமான விருந்தினர்களுக்கு நன்றி,
மற்றும் வீட்டில் பார்ப்பவர்களுக்கும் நன்றி.
-ஹே, கிளார்க். -அனு.
சரியாக, காதலர் தினத்தில் வந்திருக்கிறாய்.
கணவர்கள் விற்பனையில் பெரிய சலுகைகள்.
இல்லை, வேண்டாம்.
விக்?
என்ன நடந்தது?
பார்பரா என்னை திருப்பி கொடுத்து விட்டாள். மண வாழ்க்கை அவளுக்கு ஒத்து வராதாம்.
இன்னும் அவள் கொடுத்த ஜாக்கெட்டை கதாநாயகன் போல அணிந்திருக்கிறாய்.
எனக்கு நிறைய உதவி தேவை, எனவே...
இல்லை, வேண்டாம். என் விலையைப் பார்க்காதே.
இல்லை, விக். இது மிகவும் மலிவு!
நான் இரண்டு முறை திரும்ப கொடுக்கப்பட்டதால், இப்போது “பேர விலையில்” இருக்கிறேன்.
வந்து, உட்கார். இங்கே.
ஹே, சில்லென்று ஏதாவது குடிக்கிறாயா?
அவளுக்காக ஏன் மாறினீர்கள்?
என்ன?
முப்பத்தியேழு வருடங்களாக உங்களுக்காக எல்லாம் செய்தேன், ஆனால் நீங்கள் எதுவும்...
செய்யவில்லை.
பார்பராவோடு வாழ போய், திடீரென்று ரொம்பவும் உதவும் ஜானி போல ஆகிவிட்டீர்கள்.
“இங்கே பார், பார்பராவுக்காக சமைக்கிறேன், சுத்தம் செய்கிறேன்,
பார்பராவின் ஒல்லியான, நரைக்கும்... தலைமுடியை வாரி விடுகிறேன்.”
-ஆக, நீ... எங்களை கண்காணித்தாயா? -சும்மா இருங்கள்.
நான் ஒன்றும் ஜேம்ஸ் பாண்ட் இல்லை, பைப் பிடித்து ஏறி வருவதற்கு.
-ஜேம்ஸ் பாண்ட் அப்படி செய்ய மாட்டார். -நான் சொல்வது உங்களுக்குப் புரியும்.
நமக்கு கல்யாணமான புதுசில், நான் ஒன்றை சரி செய்வேன்,
அதைப் பார்த்து நீ, “ஏன்... அப்படி செய்கிறீர்கள்?” என்று கேட்பாய்.
உனக்கு வேண்டிய வகையில்
நான் எதையும் செய்யாததால், அது தவறாகவே இருந்தது.
நான் செய்வது எதுவும் உனக்கு சரியாக இல்லாததால், நான் முயற்சி செய்வதையே
நிறுத்திவிட்டேன்.
இவ்வளவு வருடங்களும், நீங்கள் தான் பிரச்சனை என்று நினைத்து...
நான் தனிமையாக இருந்து விட்டேன்.
நானும் நல்லவளில்லை என்று புரிந்துக் கொண்டேன்.
இல்லை. நீ அப்படி இல்லை.
ஆக பல வழிகளில் நாம் ஒருவரை ஒருவர் மதிக்கவில்லை.
மன்னித்துவிடுங்கள்.
சரி, அடுத்தது என்ன? நீ...
நீ இப்ரஹிம்மை வாங்க வந்தாயா?
இல்லை, இனி நான் வாங்கப் போவதில்லை.
நீ தனிமையில் இருக்கப் போகிறாயா?
தெரியவில்லை.
நமக்கு என்ன நடந்தது?
சுபிட்சமான ஊருக்கு வர, நாம் கடுமையாக உழைத்தோம்.
இப்போது நிறைய பொருட்கள் இருக்கும் கடையில் இருக்கிறோம்
இருந்தாலும் நம்மிடம் ஒன்றும் இல்லை.
இல்லை, அப்படி இல்லை.
ஒவ்வொரு வருடமும் சில மணி நேரங்களாவது நம்மை வந்து பார்த்து விட்டுப் போகும்
கல்யாணமாகாத மகள், சரீனா இருக்கிறாள்.
உங்களை நான் திரும்ப வாங்கினால், அது மாறுபாடாக இருக்க வேண்டும்.
பழையபடி இருக்கக் கூடாது.
நிச்சயமாக.
எனக்கு பரபரப்பான வாழ்க்கை வேண்டும்.
அதன் அர்த்தம் என்னவென்று தெரியாது,
அதை எப்படி பெறுவது என்றும் தெரியாது, ஆனால் எனக்கு அது வேண்டும்.
நீங்கள் என்னை அதிலிருந்து தடுக்கக் கூடாது.
எனக்கும் தான். எஞ்சியிருக்கும் வாழ்க்கையில்... ஒரு நாற்காலியில் அமர எனக்கும் ஆசை இல்லை.
இல்லை, உண்மையாகச் சொல்கிறேன், விக். ஒரு உல்லாச கப்பல் பயணம் போவது பற்றி மட்டும் சொல்லவில்லை.
எந்த உல்லாச கப்பல் பயணமும் தேவையில்லை. அவை மோசம்.
என்ன, திடீரென்று கெட்ட வார்த்தை பேசுகிறீர்கள்?
நான் ஒரு புது மனிதன்.
இல்லை.
நீ என்னை வாங்க வேண்டாம்.
நான் “பேர விலை.” உனக்கு வேறு சிறப்பானவர் வேண்டும்.
-வண்டியில் ஏறுங்கள். -ஏன்?
-ஏறுங்கள். -நான் சொன்னேனே. நீ என்னை வாங்க வேண்டாம்.
ஆமாம், நான் உங்களை வாங்கப் போவதில்லை, திருடப் போகிறேன்.
இந்த மதிப்பு, அந்த மதிப்பு. எல்லாம் அபத்தம்.
வாருங்கள். யாரும் பார்ப்பதற்கு முன், இதில் ஏறுங்கள்.
சரி, நீ என்ன செய்கிறாய்? உன் வாழ்நாளில் நீ எதுவுமே திருடியதே கிடையாதே.
ஆமாம், சரி தான்.
சரி, நீ என்னைத் திரும்ப கொடுக்க விரும்பினால் என்ன செய்வது? உன்னிடம் ரசீது இருக்காதே.
நான் உங்களை திரும்ப கொடுக்கவே மாட்டேன்.
சரி, போ. போ.
போ.
பிக்$சேவ்
போ, போ.
செசிலியா ஏஹெர்ன் எழுதிய புத்தகத்தை அடிப்படையாகக் கொண்டது
தமிழாக்கம் மேனகா மணிகண்டன்